Oficialusis leidinys L 236 , 23/09/2003 p. 0849 - 0850



4. KONKURENCIJOS POLITIKA Europos bendrijos steigimo sutartis, VI antraštinė dalis, 1 skyrius "Konkurencijos taisyklės". 1. 3 ir 10 milijardų Vengrijos forintų vertės fiskalinės pagalbos schemos a) Nepaisant EB Sutarties 87 ir 88 straipsnių, Vengrija gali ir toliau taikyti pelno mokesčio lengvatas įmonėms, kurioms jos buvo suteiktos anksčiau nei 2003 m. sausio 1 d. pagal 1996 m. Įmonių pelno ir dividendų mokesčio akto LXXXI 21 straipsnio 7, 10 ir 11 dalis bei 1999 m. Akto CXXV dėl Vengrijos Respublikos 2000 metų biudžeto 93 straipsnį, laikydamasi šių sąlygų: i) mažosioms ir vidutinėms įmonėms, kaip jos apibrėžtos Bendrijos dokumentuose [2] ir atsižvelgiant į Komisijos praktiką, iki 2011 m. gruodžio 31 d. Susijungimo, įsigijimo arba kitokiu panašiu atveju, kai jame dalyvauja įmonė, kuriai taikoma lengvata pagal pirmiau minėtus teisės aktus ir kuri patenka į šio i papunkčio taikymo sritį, įmonių pelno mokesčio lengvatos taikymas nutraukiamas. ii) Kitoms įmonėms, jei laikomasi šių su pagalbos, suteiktos pagal pirmiau minėtą teisės aktą, dydžiu susijusių apribojimų: aa) Valstybės pagalba regionų investicijoms: - visa investicijoms skirta pagalba neturi viršyti 75 % reikalavimus atitinkančių investicinių išlaidų, jei įmonė pradėjo investuoti pagal schemą iki 2000 m. sausio 1 d. Jei įmonė pradėjo investuoti pagal schemą 2000-2002 m. laikotarpiu, visa investicijoms skirta pagalba neturi viršyti 50 % reikalavimus atitinkančių investicinių išlaidų; - jei įmonė veikia motorinių transporto priemonių sektoriuje [3], visa investicijoms skirta pagalba neturi viršyti 30 % reikalavimus atitinkančių investicinių išlaidų, jei įmonė pradėjo investuoti pagal schemą iki 2000 m. sausio 1 d. Jei įmonė pradėjo investuoti pagal schemą 2000-2002 m. laikotarpiu, visa investicijoms skirta pagalba neturi viršyti 20 % reikalavimus atitinkančių investicinių išlaidų; - pagalbos, patenkančios į pirmiau minėtas 75 % ir 50 % ribas (30 % ir 20 % - motorinių transporto priemonių sektoriams), skaičiavimo laikotarpis prasideda 2003 m. sausio 1 d.; neįskaičiuojama visa pagalba, prašyta ir gauta remiantis iki tos dienos gautu pelnu; - pagalbos grąžinti neprivaloma, jei įstojimo dieną įmonė jau yra viršijusi taikomas ribas; - apskaičiuojant visą pagalbą, atsižvelgiama į visą pagalbą, suteiktą gavėjui reikalavimus atitinkančioms išlaidoms, įskaitant pagal kitas schemas suteiktą pagalbą, ir neatsižvelgiant į tai, ar pagalba suteikta iš vietinių, regioninių, nacionalinių ar Bendrijos šaltinių; - reikalavimus atitinkančios išlaidos apibrėžiamos pagal kriterijus, kylančius iš Bendrijos taisyklių, taikomų pagalbai regionų investicijoms; - reikalavimus atitinkančios išlaidos, į kurias galima atsižvelgti, yra išlaidos, patirtos nuo 1997 m. sausio 1 d. iki 2005 m. gruodžio 31 d. pagal programos, kurią bendrovė patvirtino ne vėliau kaip 2002 m. gruodžio 31 d. ir pateikė Vengrijos Respublikos finansų ministerijai iki 2003 m. sausio 31 d., sąlygas. bb) Valstybės pagalba mokymui, mokslo tyrimams ir plėtrai, užimtumo ir aplinkosaugos investicijoms: - pagalba neturi viršyti atitinkamos pagalbos intensyvumo ribų, taikomų 2003 m. sausio 1 d. tokios pagalbos tikslams pagal EB sutarties 87 ir 88 straipsnius; - pagalbos, patenkančios į taikomas ribas, skaičiavimo laikotarpis prasideda 2003 m. sausio 1 d.; neįskaičiuojama visa pagalba, prašyta ir gauta remiantis iki tos dienos gautu pelnu; - pagalbos grąžinti neprivaloma, jei įstojimo dieną įmonė jau yra viršijusi taikomas ribas; - apskaičiuojant visą pagalbą, atsižvelgiama į visą pagalbą, suteiktą gavėjui dėl reikalavimus atitinkančių išlaidų, įskaitant pagal kitas schemas suteiktą pagalbą, ir neatsižvelgiant į tai, ar pagalba suteikta iš vietinių, regioninių, nacionalinių ar Bendrijos šaltinių; - reikalavimus atitinkančios išlaidos apibrėžiamos pagal kriterijus, kylančius iš Bendrijos taisyklių, taikomų 2003 m. sausio 1 d. atitinkamam pagalbos tikslui; - reikalavimus atitinkančios išlaidos, į kurias galima atsižvelgti, yra išlaidos patirtos nuo 1997 m. sausio 1 d. iki 2005 m. gruodžio 31 d. pagal programos, kurią bendrovė patvirtino ne vėliau kaip 2002 m. gruodžio 31 d. ir pateikė Vengrijos Respublikos finansų ministerijai iki 2003 m. sausio 31 d., sąlygas. cc) Jei pagalbos gavėjas investuoja į viešąją infrastruktūrą, pagalbos ribos - 100 % išlaidų, patirtų iki 2002 m. gruodžio 31 d. Šiame punkte išdėstytos pereinamojo laikotarpio priemonės netaikomos, jei nesilaikoma pirmiau išdėstytų sąlygų. b) Bet kokia pagalba, suteikta pagal minėtus teisės aktus, kuri įstojimo dieną neatitinka a punkte išdėstytų sąlygų, laikoma nauja pagalba pagal esamos pagalbos mechanizmą, nustatytą šio akto IV priedo 3 skyriuje "Konkurencijos politika". c) Vengrija pateikia Komisijai: - per du mėnesius nuo įstojimo dienos - informaciją apie a punkte išdėstytų sąlygų įvykdymą; - iki 2006 m. birželio mėn. pabaigos - informaciją apie reikalavimus atitinkančias investicijų išlaidas, kurias pagalbos gavėjai patyrė pagal pirmiau minėtus teisės aktus, taip pat visas gavėjų gautos pagalbos sumas. 2. Ofšorinė schema a) Nepaisant EB sutarties 87 ir 88 straipsnių, Vengrija iki 2005 m. gruodžio 31 d. gali taikyti įmonių pelno mokesčio sumažinimą, suteiktą iki 2003 m. sausio 1 d. pagal 1996 m. Įmonių pelno ir dividendų mokesčio akto LXXXI 4.28 straipsnį ir 19 straipsnio 2 dalį. b) Susijungimo, įsigijimo arba kitokiu panašiu atveju, kai jame dalyvauja įmonė, kuriai pagal a punkte minėtą teisės aktą buvo sumažintas įmonių pelno mokestis, įmonių pelno mokesčio sumažinimas nebetaikomas. 3. Vietos valdžios fiskalinė pagalba a) Nepaisant EB sutarties 87 ir 88 straipsnių, Vengrija iki 2007 m. gruodžio 31 d. gali taikyti iki 2 % vietos verslo mokesčio nuo įmonių grynųjų pajamų sumažinimą, kurį ribotam laikotarpiui suteikė vietos savivaldybė pagal 1990 m. Vietinių mokesčių akto C, iš dalies pakeisto 2001 m. Finansinių įstatymų pakeitimo akto L, iš dalies pakeisto 2002 m. Akto XLII dėl mokesčius, įmokas ir kitus biudžetinius mokėjimus reglamentuojančių aktų dalinio pakeitimo 158 straipsniu, 79 straipsnio 1 ir 2 dalimis, 6 ir 7 straipsnius. b) Įmonės, kurioms suteikta pagalba pagal 1996 m. Įmonių pelno ir dividendų mokesčio akto LXXXI 21 straipsnio 7, 10 ar 11 dalis arba 1999 m. Akto CXXV dėl Vengrijos Respublikos 2000 metų biudžeto 93 straipsnį, arba pagalbos schemas, neatitinkančias EB sutarties 87 ir 88 straipsnių, neturi teisės pasinaudoti pereinamojo laikotarpio priemone pagal a punktą. [2] 1996 m. balandžio 3 d. Komisijos rekomendacija 96/280/EB dėl mažųjų ir vidutinių įmonių apibrėžimo (OL L 107, 1996 4 30, p. 4). [3] Kaip nurodyta Bendrijos regioninės pagalbos dideliems investiciniams projektams daugiašakinės sistemos valstybės pagalbos motorinių transporto priemonių sektoriui C priede (OL C 70, 2002 3 19, p. 8). --------------------------------------------------